Z A P I S N I K

2. sjednice Vijeća Mjesnog odbora Volovčica
održane dana 06. srpnja 2021. godine (utorak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Dunja Dunda, Stipo Grgić, Iva Jelačić, Marko Maričić, Ivan Mlinarević. 
PREDSJEDAVA: Iva Jelačić, predsjednica Vijeća

ZAPISNIK VODI: Iva Jelačić, predsjednica Vijeća

Predsjednica konstatira da je nazočno 7 od 7 članova/ica Vijeća, što znači da Vijeće može pravovaljano odlučivati te otvara 2. sjednicu Vijeća Mjesnog odbora.

Vijeće jednoglasno usvaja ispravke teksta Zapisnika 1. (konstituirajuće) sjednice Vijeća i jednoglasno verificira ispravljeni tekst Zapisnika 1. (konstituirajuće) sjednice Vijeća održane dana 25. lipnja 2021. godine.

Na prijedlog predsjednice, Vijeće jednoglasno utvrđuje

D N E V N I   R E D

1. Aktualna komunalna problematika,

2. Razno: izvješća, pitanja i prijedlozi.
Ad 1) Aktualna komunalna problematika
Predsjednica Vijeća otvara točku dnevnog reda upoznavanjem članova Vijeća s Planom komunalnih aktivnosti Gradske četvrti Peščenica-Žitnjak u 2021. (klasa 026-02/21-001/95, ur.br. 251-06-11-11-21-4 od 25.02.2021.) i Zaključkom o izmjeni Plana komunalnih aktivnosti Gradske četvrti Peščenica-Žitnjak u 2021. (klasa 026-02/21-001/130, ur.br. 251-06-11-11-21-4 od 06.04.2021.).
Tijekom otvorene rasprave analiziraju se planovi komunalnih aktivnosti na javnoprometnim površinama i objektima, i igralištima i zelenim površinama MS Volovčica te izvješće o izvedenim radovima na uređenju javnih zelenih površina MS Volovčica sukladno navedenim Planu komunalnih aktivnosti zaključno sa 06.07.2021. godine. 

Nadalje, raspravljaju se najučestalija komunalna problematika u MS Volovčica, koja se pojavljuje kroz upite građana, i dinamika rješavanja iste te povratno informiranja građana o poduzetim radnjama od strane Vijeća MO Volovčica.
Temeljem provedene rasprave o aktualnoj komunalnoj problematici Vijeće jednoglasno donosi:
Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Tržnica Zagreb zatraži 

- na uvid izrađene projektne dokumentacije za uređenje prostora Tržnice Volovčica, Zagreb, Trg Volovčica 1.
Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od nadležne službe zatraži 

·  postavljanja četiri (4) koša za otpad s grbom Grada Zagreba zapremnine 55l unutar
              prostora Tržnice Volovčica, Zagreb, Trg Volovčica 1 na mikrolokacijama kako slijedi:

· južni ulaz u Tržnicu (iz smjera Ivanićgradske ulice)

· istočni ulaz u Tržnicu (iz smjera Kriške ulice)

· sjeveroistočni ulaz u Tržnicu (iz smjera Borongajske ceste br. 56)

· sjeverozapadni ulaz u Tržnicu (iz smjera Borongajske ceste br. 67)

Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Tržnica Zagreb zatraži 

· odobravanje termina za korištenje otvorenog prostora Tržnice Volovčica, Zagreb, Trg Volovčica 1 Vijeću MO Volovčica u svrhu organiziranja kulturno-zabavnih događanja sa svrhom revitalizacije društvenih aktivnosti na Tržnici Volovčica u terminima:
· petkom i subotom od 18:00 do 21:00 sat.

Ad 2) Razno: izvješća, pitanja i prijedlozi

Izvješća:

Predsjednica Vijeća upoznaje članove Vijeća da je gradonačelnik Grada Zagreba dao suglasnost za sklapanje ugovora sa sadašnjim domarima prostora MO u trajanju od 3 mjeseca, odnosno do 30.09.2021. godine.
Slijedom navedene obavijesti članovi Vijeća su upoznati s trenutno važećim zaduženjima i obvezama domara prostora MO Volovčica, s provedenom djelomičnom obnovom zgrade MO Volovčica (u vidu zamjene cjelokupne stolarije i krova zgrade) te s tekućim održavanjem prostora MO i nabavkom potrošnog materijala.
Upiti:

Vijeće MO Volovčica traži ažuriranje tablice korisnika prostora MO Volovčica uklanjanjem s popisa svih onih korisnika kojima je isteklo odobrenje za korištenje prostora MO Volovčica kako slijedi:

· Gradski ured za obrazovanje, razdoblje korištenja isteklo 27.11.2019.

· RAST - Pokret za uspješnu Hrvatsku, razdoblje korištenja isteklo 26.02.2020.

· Stranka Ivana Pernara (SIP), razdoblje korištenja isteklo 26.11.2020.

· Gerontološki centar Doma za starije osobe Peščenica, Zagreb, razdoblje korištenja isteklo 19.05.2021.
Slijedom i sukladno provedenom traženju ažuriranja tablice korisnika prostora MO Volovčica, Vijeće MO Volovčica traži ažuriranje informacija na mrežnim stranicama Grada Zagreba – „Raspored korištenja prostorija“ .
Prijedlozi:

Vijeće MO Volovčica potvrđuje termin dežurstva vijećnika MO Volovčica utorkom od 17:00 do 18:00 sati.
Raspored dežurstava vijećnika MO Volovčica objavit će se na oglasnoj ploči prostora MO Volovčica zajedno s jasno naznačenim kontaktima za dostavu elektroničke pošte (mo_volovcica@zagreb.hr) i za dostavu pismovnih pošiljaka (Gradska četvrt Peščenica-Žitnjak, Zapoljska 1/I, 10 000 Zagreb) te telefonskim brojem MO Volovčica (01/232-3163) i Područnog ureda Gradske uprave Peščenica (01/6100-241 i 01/6100-244).
Predsjednica zahvaljuje svima na učešću u radu sjednice i predlaže da se iduća sjednica Vijeća Mjesnog odbora Volovčica održi u utorak, 31. kolovoza 2021. godine s početkom u 18:00 sati.
Dovršeno u 19:35 sati.

KLASA: 026-02/21-02/1098

URBROJ: 251-06-11-1114-21-1 

Zagreb, 01. srpnja 2021.

Predsjednica
Vijeća Mjesnog odbora Volovčica
Iva Jelačić,v.r.
